
Introducere 


După ce am realizat, din respect pentru Națiunea 
Română, două volume cu titlul — Când va izbândi 
România? —, ne întânim din nou în aceeaşi situaţie, poate 
chiar mai rea, în ceea ce priveşte problema națională. 
Națiunea Română se degradează pe zi ce trece, fără ca 
cineva să creeze ceva eficient sau să rişte în vreun fel. 
Văzănd câtă nepăsare este, mă întorc în timp, ruşinat față 
de vitejii noştri străbuni care au murit cu miile pentru ca 
noi să avem o ţară şi să vorbim o limbă unică, cea română. 
Mă uit smerit la falnicii noştri munţi şi la pădurile ce-i 
înconjoară, care nu mai au pe cine să ascundă şi pe cine să 
ajute în lupta contra invadatorilor şi trădătorilor care-au 
fost, sunt şi vor fi mulți şi uniți. Pe mulți îi aud din locuri 
confortabile spunând cu simplitate şi  neimplicare: 
Românii nu sunt uniţi. Sunt de acord cu ei, românii nu 
sunt uniți. Mă întreb, aceşti români care spun aceste 
lucruri adevărate au făcut ceva pentru ca unitatea 
românească să înceapă să renască măcar într-o foarte mică 
măsură? Vorbe multe, fapte puţine. România este ca un 
străvechi şi falnic arbore, dar care, datorită substanțelor 
toxice (străini, trădători, activişti, securiști, federalişti, 
anarhişti, etc), este pe jumătate uscat. Cine va opri sursele 
de poluare, va fi salvatorul României. Arborele despre 
care am vorbit are şi vlăstari în Serbia, Ungaria, Ucraina, 
Basarabia, USA, Australia, Europa de vest, etc, unii dintre 
ei chiar foarte verzi şi falnici, dar majoritatea se mişcă în 
toate direcțiile, după vântul care suflă. Sunt destui dintre 
aceşti vlăstari care ţin la România, dar din păcate ţin 
independent şi nu unitar. Nu critic pe nimeni, dar poate 


dacă toți am gândi mai mult şi mai profund la Națiunea 
Română, am găsi soluţii de a lupta mai eficient. 

Cartea de faţă este gândită pur româneşte, fără ură 
față de minorități sau față de străini, dar ca sursă 
energetică numai geto — daco - românească. Cine va avea 
răbdarea să o citească, îi mulțumesc şi îi urez sănătate 
maximă! 


Cugetări 


Foarte rar politicienii vin la putere pentru populația care-i 
votează, în general vin pentru ei. 

0 
Banii sunt ochii dracului, da, dar pentru cei ce sunt 
dominați de ei. 

0 
Investiţiile financiare sunt importante, dar nu se compară 
cu cele morale. 

0 
Să nu ai niciodată încredere în omul care te vâră într-o 
luptă fără să se implice şi el. 

0 
Nu există decât un fel de prieten bun: cel ce luptă 
întotdeauna alături de tine. 

0 
Când un om, în condiţii grele, îţi cedează ultima parte din 
hrana lui, atunci poţi să spui că este un om extraordinar. 

0 
Pe noi, oamenii, egoismul şi materialismul ne îndepărtează 
de alte lumi din Univers. 

Vai de naţiunile care-şi uită străbunii. 

0 
Minciuna este utilă numai pentru a demonstra măreția 
adevărului. 

0 
Într-o societate coruptă laşitatea, hoţia şi trădarea sunt cele 
mai profitabile “calități”. 

0 
Popoarele, naţiunile care nu-şi păstrează tradiţiile şi 
meleagurile, nu merită să trăiască. 

0 
Cei mai măreţi conducători sunt cei ce se înconjoară de 
oameni adevăraţi. 

0 
Faptele oamenilor fără caracter şi demnitate sunt 
periculoase, nu ei înşişi. 

0 
Oamenii servili şi supuşi care ajung în funcții de 
conducare sunt cei mai neomenoşi şi periculoşi. 

0 
Cel mai bun prieten al omului este ceea ce ştie cel mai 
bine să facă. 

0 
Dracul acționeză acolo unde găseşte mediul propice, în 
rest fuge. 

© 
Marele păcat al unui Stat corupt este de a-şi lăsa oamenii 
valoroşi în bejenie. 

0 
Cu cât te implici şi rezolvi treburi mai grele, cu atât eşti 
mai valoros. 


Timpul este valoros doar pentru oamenii de valoare. 

0 
Un om liniştit nu-i întotdeauna un om fericit. 

0 
Când un politician îşi trădează Națiunea, trebuie să 
plătească, altfel el şi copiii copiilor lui vor trăda la 
nesfârşit. 

0 
Nu ai dreptul să-l uiţi pe cel ce ţi-a făcut rău, dar nici pe 
cel ce ţi-a făcut bine. 

0 
Credinţa: ca forță propulsatoare, nu ca poleială ieftină de 
paradă. 

0 
Lupta pentru o idee, nu lupta pentru luptă. 


Natura poate fi înţeleasă numai de cei cu sufletele curate. 
0 
Oamenii măreți şi ideile lor sunt funcționale în perioadele 
măreţe. 
0 
Lupta la nesfârşit este rodnică pentru o idee nemărginită. 
0 
Omul de caracter este minuscul pentru Univers, dar măreț 
pentru Pământ. 
9) 
Niciodată forța caracterului nu va fi supusă forţei armelor. 
0 
Bisericile trebuie să fie locuri de reculegere şi linişte 
sufletească, nu locuri pentru a te ascunde şi a crea fapte 
necurate. 

Lupta dintre bine şi rău se dă la graniţa dintre ele, răul 
dispărând din faţa binelui. 

0 
Trebuie lăsat loc de bunăziua, da, dar cui merită. 

0 
Natura te învață esența vieţii adevărate, celelalte 
învățăminte sunt utile, dar nu esenţiale. 

0 
Nu învăţa de la prieteni decât ce au de calitate. 

0 
Pentru a respecta natura, trebuie să o înţelegi. 

0 
Progresul ştiinţific este foarte important, dar trebuie avut 
respect faţă de legile naturii. 

9) 
Foarte rar oamenii se pot schimba în profunzimea lor, atât 
în rău, cât şi în bine. 

0 
Din păcate, când se închide o uşă, nu se lasă şi răul în 
spatele ei. 

0 
O carte nu reprezintă nimic dacă nu-i înţelegi Universul 
din care face parte. 

0 
În mod cert să fii profesionist într-un domeniu reprezintă 
destul, dar niciodată totul. 

0 
Nu face din pasiunea ta singurul scop în viață, mai sunt si 
alte lucruri care merită respect. 

0 
Cei ce pot fi cumpăraţi au valoarea unui obiect. 


Cei ce se cred cei mai deştepţi vor avea la un moment dat 
numeroase ocazii în care viața le va demonstra că sunt cel 
puţin pe locul 2. 

9, 
Dacă perseverezi în luptă, locul 2 câştigat la un moment 
dat reprezintă un suport moral care în timp te va propulsa 
pe locul 1. 

9, 
O viaţă este împlinită dacă este o luptă dreaptă continuă şi 
are utilitate nobilă. 

© 
Chiar de corbii trăiesc în aceleaşi regiuni cu vulturii, 
niciodată n-or să se ridice la nivelul lor. 

© 
Nu căuta pe prost să-l deştepţi, că-l vei avea de duşman. 

9 
Niciodată un trădător nu va avea linişte în interiorul 
sufletului său. 

9, 
Fotbalul este un sport de masă, dar în esenţă este înţeles de 
puţini. 

9, 
Cu cât vom respecta natura mai mult, cu atât ea ne va oferi 
mai multe. 

© 
În lumea celor fără caracter, trădarea este o virtute. 

© 
Studiul este benefic şi dătător de bucurii şi energii pentru 
cei ce sunt făcuți să studieze, pentru ceilalți este un chin. 

© 
Soldatul luptă, politicianul câştigă. 

Aptitudinile copiilor trebuie descoperite de părinți şi 
sprijinite, altfel viitorul copiilor este incert. 

0 
De prostul fudul trebuie să fugi, altfel ai şanse să ajungi ca 
el. 

0 
Puritatea fulgilor de zăpadă se menţine acolo unde mediul 
le permite, altfel ei ajung noroi. 

0 
Este valoros acel conducător care poate mobiliza atât 
gloatele, cât şi elitele. 

0 
Unui intelectual adevărat nu trebuie să-i pese de ironiile 
mediocrilor. 

0 
Cei mai buni soldaţi şi ofițeri sunt cei ce înțeleg mai întâi 
ordinele şi după aceea le aplică. 

0 
O armată eficace ştie bine atât să atace, cât şi să se retragă 
la timp. 

0 
Caracterele nobile şi puternice sunt rare, dar când se 
întâlnesc, realizează minuni. 

0 
Măreţia muntelui de multe ori vine şi din interior, nu 
numai din exterior. 

0 
Cât de puțin timp avem şi când te gândeşti că unii îl pierd 
cu nemiluita! 

© 
Cei ce vin din urmă, trebuie ajutați să înțeleagă forța 
străbunilor cu care trebuie să vină în contact. 

Cu cât urci în mod cinstit treptele succesului, cu atât vei 
avea mai mulți duşmani. 

0 
Fără duşmani nu ai valoare, numai cu duşmani poţi avea 
inteligență, dar în mod cert ai viclenie, răutate şi aroganță. 

0 
Fereşte-te de oamenii care te caută numai atunci când obţii 
funcții. 

0 
Lupta pentru adevăr este aproape imposibilă, dacă are loc 
într-un mediu unde domină minciuna, dar este ca o rază de 
lumină în întunericul nopții. 

0 
Foarte rar familii care se bazează pe rău, să aibă copii care 
se bazează pe bine în tot ceea ce realizează. 

0 
Este bine să nu ai nimic în comun cu prostul, pentru a nu fi 
pus în situaţia de a ceda. 

0 
Foarte rar un profesionist desăvârşit într-un domeniu poate 
avea mai mult de un hobby. 

0 
Slăbiciunile tale numai pentru tine, defectele şi calitățile 
tale şi pentru alții. 

0 
Politicienii ne vând istoria, tradițiile şi pământul iar noi ne 
uităm cum le vând. Neimplicarea este o trădare. 

0 
Întotdeauna popoarele şi mai apoi naţiunile dominatoare 
au cunoscut şi cunosc foarte bine slăbiciunile popoarele şi 
națiunilor pe care le domină. 

Fuga numai pentru bani reprezintă fuga după stăpânul 
care-i are. 

© 
Oamenii care se strecoară în viață au caracterul şarpelui. 

0 
Este o mare artă să ştii cu cine să pierzi timpul şi cu cine 
nu. 

0 
Vicleanul se descurcă, dar niciodată nu va fi util 
progresului general. 

0 
Legătura dintre regresul spiritual şi progresul informatic 
nu este întâmplătoare. Pentru cei cu putere planetară: mai 
bine un om robotizat şi docil decât un om cu moralitate, 
spiritualitate şi energie. 

9) 
Dacă eşti o persoană puternică şi incomodă, primii care te 
vor răpus sunt o mare parte din prietenii cei mai buni şi o 
parte dintre rude. 

0 
De cele mai multe ori invidia vine din neputința de a 
progresa. 

© 
Că doreşti să lupti în viață este un lucru bun, dar ai grijă de 
partea cui eşti! 

0 
Tânărul trebuie să lupte în forță în toate domeniile, iar 
bătrânul trebuie să lupte în experiență şi inteligență în 
toate domeniile. 

0 


Lupta dreaptă este făcută pentru oameni drepți. 

Că trădezi țara, rudele şi prietenii nu-i nici o pierdere ca 
om, că oricum eşti un nimeni, dar deranjezi un străvechi 
echilibru moral, pentru care vei plăti. 

9) 
Cei ce sunt în solda răului sunt deranjaţi la maxim de cei 
cu demnitate şi inteligență. 

0 
Pe natură să doreşti să o înţelegi, nu s-o domini. 

0 
Soarele străluceşte pentru toți la fel, numai că este 
perceput şi folosit în mod diferit. 

0 
Munţii străbunilor noştri trăiesc prin izvoarele lor. 

0 
Acvila este semeață numai pe vârfurile semeţe ale 
munților. 

0 
Diamantul este prețios pentru oameni, nu şi pentru natură. 

0 
În general, vieţuitoarele din aceeaşi specie sunt mult mai 
unite decât oamenii. Trebuie să luăm aminte! 

0 
Foarte puţini oameni veritabili de ştiinţă au fost , sunt şi 
vor fi oameni de afaceri de succes. 

0 
Dacă noi, românii, am avea un sfert din esenţa sufletului 
dacic, am fi mult mai nobili. 

0 
Marea artă a unui conducător este de a-i putea face pe 
oamenii lui să creadă că sunt mai valoroşi decât în 
realitate. 

Dacă porumbelul a scăpat de şoim, asta nu înseamnă, că s- 
a luptat cu el. 

© 
Altruismului omului sărac este mult mai valoros decât 
altruismul omului bogat. 

© 
Cu cât o țară este mai săracă, cu atât politica este mai 
profitabilă. 

© 
Un om inteligent poate ajunge un om mediocru dacă stă 
printre proşti. 

© 
Caracterul curat este caracterul principiilor nobile. 

© 
Întotdeauna esența sufletului tău trebuie să fie ştiută numai 
de tine, altfel vei fi la cheremul altora. 

© 
Când vezi că drumul pe care mergi devine greu, asigură-te 
că este cel bun. 

9 
Dacă lupţi împotriva unui sistem, asigură-te că ai altul în 
spate. 

© 
Un imperiu fără cultură este ca o viitură. 

© 
Neamurile inteligente care au cucerit lumea, întâi au 
dezbinat. 

© 
Lupta fără ideal este ca şi cum ai mânca, fiind sătul. 

© 
Este o mare artă să ştii să taci când trebuie, dar şi să ştii să 
vorbeşti când trebuie. 

Soarele este folositor atâta timp cât respectăm Pământul. 
0 
Învăţatul are valoare dacă poţi să şi creezi. 
0 
Înveţi pentru tine, creezi şi pentru ceilalți. 
0 
Numai cei cu spiritul de jertfă pot face lucruri mărețe. 
0 
Cu cât un om îşi respectă timpul, cu atât este mai valoros. 
0 
Oamenii de bine se organizează mult mai greu decât 
oamenii de rău. 
0 
Este foarte grav ca un om care-şi respectă timpul să 
depindă de cineva care nu dă doi bani pe timpul său. 
0 
Bucuriile adevărate sunt acele bucurii pentru care ai luptat 
cu dârzenie. 
0 
Dacă binele nu apare, nu ceda, mai caută-l şi va apărea. 
0 
Ce este ciudat în viață este că primii care te trădează sunt 
aceia pe care i-ai ajutat cel mai mult. 
0 
Ce diferență între oameni: unii au timp cu nemiluita, alții 
nu au deloc. 
0 
Dacă vezi un om inteligent, modelează-i caracterul în 
slujba binelui şi vei avea numai de câştigat. 
© 
Nu-i arăta prostului încredere, că ți se urcă în cap. 

Un om fără defecte este un om periculos. 

0 
Un om inteligent se înconjoară de cărți şi de oameni 
inteligenţi, un escroc se înconjoară de escroci, un prost de 
proşti. 

0 
Unitate pentru un ideal sau o cauză nobilă, altfel nu este 
decât o adunătură pentru nimic. 

© 
Pe hoți şi pe trădători lasă-i singuri şi i-ai distrus. 

0 
Dacă vezi un om curajos, luptă alaturi de el şi te vei 
înnobila. 

0 
Inteligența este ca zăpada viscolită, rămâne unde găseşte 
loc propice. 


0 

Bandiţii sunt organizaţi atâta timp cât le este bine. 
0 

Numai luptând poţi învinge. 
0 


Geniul naţional este benefic pentru naţiune când serveşte 
binele, altfel o va distruge. 

9, 
Există o fire a lucrurilor: săracii cu săracii, bogaţii cu 
bogații, inteligenți cu inteligenții. 

9, 
Natura reprezintă un tot unitar, noi oamenii, numai 
bisericuțe. 

© 


In general, bărbatul luptă, femeia cosmetizează victoria. 

Binele cel mai de calitate este făcut cu sufletul, nu cu 
mintea. 

© 
Muncă cinstită pentru o societate cinstită, altfel este o 
raritate. 

© 
Un om corect într-o societate coruptă este o mică oază 
într-un deşert imens. 

9, 
Dacă eşti biolog urmăreşti pasărea, dacă eşti filozof 
urmăreşti esenţa zborului. Amândouă sunt benefice. 

9, 
Nu renunţa pentru nimic în lume la aurul din sufletul tău. 

9, 
Sunt momente când cel mai bine dintre toţi gândesc 
oamenii simpli. 

© 
Educația vine de la părinți, bunici, profesori, etc, credința 
vine din interiorul sufletului. 

© 
Răul te înrolează, binele te face liber. 

© 
Zăpada arată lunile în care natura se curăță, se linişteşte, 
îşi reface forţele. 

© 
Pentru că foarte mulți se cred inteligenți putem spune că 
nu vorbele, ci numai ceea ce realizezi cu sufletul şi cu 
mintea ta Îți arată gradul de inteligență. 

© 
Învață cît mai multe, ca să fii nevoit cât mai putin să te iei 
după alții. 

Arată ce poți întâi pentru tine, apoi pentru alții. 

9) 
Pentru a putea să înţelegi ceea ce nu înţelegi, înțelege 
foarte bine ceea ce înţelegi. 

0 
Nu merită să-ți pierzi timpul cu cei ce nu vor să 
progreseze în viaţă. 

© 
Lucrul de mântuială este mare consumator de timp, chiar 
dacă se realizează repede. 

0 
Când religiile or să-i apropie pe oameni, atunci ei au 
progresat. 

0 
Nu acuza un savant că nu se descurcă în lucrurile mărunte, 
pentru că prin el progresează omenirea. 

0 
Dacă sufletul te îndeamnă să mergi pe un drum, mergi 
până la capăt. 

0 
Pescarul priveşte râul ca o sursă de hrană, filozoful 
observă esenţa mişcării râului, iar poetul cristalele şi 
susurul lui. 

0 
Poţi pierde tot, mai puțin inteligenţa. 

0 
Când un om te invidiază ajută-l să înțeleagă că există o 
cale de progres şi pentru el. 

0 
Ia răul ca pe o stare de lucruri, iar binele ca pe o parte din 
univers. 

Când poţi călători pe un râu, ia-o în primul rând ca pe o 
binevoință a râului şi după aceea ca un succes al tău. 

© 
Altruismul reprezintă o conectare la univers. 

0 
Când un om sare să te ajute, de cele mai multe ori o face 
cu un scop. 

0 
A şti carte nu înseamnă bunăstare. 

0 
Cu cât înţelegi mai multe lucruri, cu atât eşti mai singur. 

0 
Sunt multe țări în care politica legalizează furtul. 

0 
Grava eroare pe care o fac unii savanţi este că vor să 
domine natura. Nu vor reuşi decât poate să o distrugă. 

0 
Chiar şi un singur arbore, cu ce drept îl tăiem noi, 
oamenii? 

0 
Când vom respecta apa, atât de importantă nouă 
oamenilor, vom fi pe un alt stadiu de dezvoltare. 

0 
Sursele energiilor sunt mai importante decât energiile. 


Cauzele dezbinării românilor 
Din păcate noi, românii, singurii şi sigurii 
continuatori ai daco - geților care au format un mare popor 


pentru care mândria, vitejia şi caracterul erau pe primul 

loc, nu suntem uniți în idei şi fapte. Din cauza 
vicisititudinilor vremurilor, mult timp am fost voit 
dezbinaţi sub diferite imperii (Turc, Austro-ungar, Rus). 
Nu s-a vrut cu îndârjire ca românii să afle care le-au fost 
urmaşii, pentru a şti cine sunt, dar nici românii în mare 
parte nu s-au chinuit să descifreze sau măcar să simtă cine 
sunt. Am suferit şi din cauza neimplicării noastre în 
desluşirera istoriei. 

Din cauza mizeriei morale, dar mai ales materiale 
în care trăiau, românii nu prea şi-au sprijinit liderii care au 
apărut, luptat şi jertfit pentru mântuirea şi luminarea lor. 
Desigur, au fost şi cazuri în care românii şi-au sprijinit 
conducătorii (Basarab I, Mircea cel Bătrân, Ștefan cel 
Mare, Vlad Ţepeş, Mihai Viteazul, Horea, Tudor 
Vladimirescu, etc.). Românul, de când este el, dacă era 
cinstit rămânea sărac, aşa că dacă îşi trăda fratele, poporul, 
devenea bogat. Trădarea de neam şi ţară a fost şi este 
foarte profitabilă pe aceste pământuri. Deci trădarea a adus 
dezbinarea dintre aceşti trădători, organizați în familii, 
clanuri, etc şi marea masă de oameni cu respect pentru 
pământul şi tradițiile milenare. Această dezbinare este 
foarte vizibilă şi în zilele noastre. 

O altă cauză a dezbinării este românismul, mai nou 
daco - românismul. Executarea de către comunişti a 
naționalismului moderat, curat şi adevărat şi înlocuirea cu 
unul fals şi de propagandă a făcut ca românii să-şi piardă 
în cea mai mare parte românismul, adică apartenenţa 
etnică. 

Câte exemple de români nu sunt care au plecat din 
țară şi au uitat de unde au plecat devenind cu tot sufletul 
străini! Cu toate aceste exemple negative, românii, în 

decursul veacurilor, datorită respectului pentru pământ şi 
tradiții, şi-au păstrat identitatea, murind cu milioanele 
pentru pământul străbunilor lor, nevânzându-şi pământul 
şi migrând ca alții. 

După 1945, naționalizarea forțată, exterminarea a 
zeci de mii de oameni de valoare, cultul forțat al 
ocupantului rus şi multe alte abuzuri nu au putut extermina 
în totalitate românismul, deşi s-a vrut cu îndârjire. Avem 
resurse nebănuite pentru a rezista, dar nu trebuie să ne 
batem joc de ele, pentru că la un moment dat se vor 
epuiza. Această diferență din naționaliștii moderați şi 
nenaționaliştii reprezintă un alt punct major de dezbinare 
între români. 

Mulţi tineri care s-au născut în comunism, dar mai 
ales cei de după 1989, care sunt viitorul României, din 
motive obiective sunt debusolați, plutesc în derivă, se 
pierd în nimicuri, nu sunt profunzi, nu au rădăcinile înfipte 
în pământul românesc, în românism, ci au mai degrabă 
rădăcinile înfipte în cosmopolitism şi parazitism. Este 
grav, dar este adevărat. Este greu într-adevăr să-ți faci 
datoria de om, de român şi de cetățean european. Acesta 
este un alt punct al dezbinării românilor. 

Ce se întâmplă în România se întâmplă în destule 
țări est europene şi la intensitate mai mică şi în occident. 
Vor rezista națiunile care vor şti să-şi protejeze valorile 
tradiționale, să fie stricte cu emigrația mai ales din afara 
Europei, dar să ţină pasul şi cu modernismul. Nu ştiu dacă 
Europa care a fost sute de ani portdrapelul stiinței şi 
tehnicii mondiale va putea face față cu brio emigrației 
masive din alte continente mult mai puţin dezvoltate. 
Europenii, creatorii ştiinţei şi tehnicii mondiale trebuie să 

lupte mai mult pentru Europa, care a luminat Globul 
pământesc sute de ani, trebuie să ia ce este bun de la nord - 
americani şi împreună cu aceştia să-şi păstreze pe merit 
supremaţia mondială. 

Dacă vor apărea români, sau poate chiar sunt, care 
vor şti să creeze un sistem funcțional format din 8 piloni ai 
timpului ce reprezintă cinci sute de ani fiecare, pentru că 
slavă Domnului avem cum să ne întoarcem în timp şi vor 
eradica o parte a sărăciei, care se vor baza de asemenea pe 
tradițiile milenare şi vor avea spiritul de jertfă, se va putea 
ridica negura milenară şi vom porni în sfârşit de la un 
punct comun, de unde vom fi uniţi şi vom izbândi. 

Până când mafioții care ne conduc şi toţi cei care 
fură nu vor avea frică aşa ca pe timpul lui Ţepeş, până 
când valorile nu se vor aşeza la locurile lor fireşti, până 
când activiştii comunişti şi securiştii vinovaţi de mii de 
abuzuri de mare gravitate nu vor plăti, în România nimic 
nu se va schimba sau prea puțin, pentru a putea merge 
uniți pe cale reuşitei naţionale. 


Trădarea politicienilor şi a altor factori de decizie din 
România 


Având în vedere că acest pământ al nostru a fost 
râvnit de mulţi, aceştia au creat diverse metode în scopul 
obținerii lui. Pentru că evidența istorică privind populaţia, 
în mare masură daco - getă după retragerea romană de la 
275 e.n, era aşa de mare, cei ce au migrat de-a lungul 
secolelor prin şi pe aceste pământuri ale noastre au făcut 
orice şi au folosit orice metode ca să şteargă din memoria 

băştinaşilor faptul că sunt în primul rând urmaşii daco — 
geților, iar mai apoi ai romanilor. Să nu uităm că limba 
daco - geților făcea partea din limba prisca veche, care era 
precursoarea limbii latine pe care o vorbeau romanii. 

În golul produs de exterminarea multor viteji daco 
— geți (maxim 10%), în cele două războaie ale daco - 
geților cu romanii, au venit soldaţii romani, dar şi colonişti 
de diverse caractere care au preluat conducerea Daciei. Se 
ştie foarte bine că dacă ai o credință dătătoare de ordine, 
vitejie şi moralitate şi vine cotropitorul şi ţi-o schimbă 
brusc cu alta, chiar şi la fel de valoroasă, te desființează 
moral, pentru că îți schimbă din temelii esența vieții. După 
părerea mea, daco - geții care nu şi-au păstrat credinţa, 
tradițiile şi s-au dat de partea romanilor şi coloniştilor, au 
devenit nucleul negativ al neamului românesc. Acest rău 
s-a perpetuat şi s-a dezvoltat în timpul altor imperii în 
continuu, de atunci până în zilele noastre. Eu sunt convins 
că destui români au observat acest lucru, dar din păcate s- 
au mulțumit numai să-l observe. Supunerea fără limite a 
acestor daco — geți despre care am vorbit s-a transmis în 
mod ruşinos din generație în generaţie, până în zilele 
noastre. Noroc că majoritatea daco - geților care au format 
populaţia de bază a Daciei atât în timpul romanilor, cât şi 
după retragerea lor, şi-au păstrat credinţa şi tradiţiile, care 
s-au transmis din generație în generație, altfel nu am mai fi 
avut mândrie şi nici eroi. 

Românii nu au fost lăsaţi să se organizeze mai ales 
în Transilvania, pentru că organizarea însemna putere şi 
creere de valori. Ungurii, saşii, austriecii, etc, ştiau foarte 
bine că dacă românii crează valori cu funcție de unitate şi 
dinamism în luptă, nu mai pot fi ţinuţi precum ultimii 

oameni. 

În Vechiul Regat, deşi organizarea statală a început 
în timpul lui Basarab I în secolulul al - XIV — lea, forțele 
străine au făcut eforturi susținute pentru a sprijini 
domnitorii şi boierii trădători, fapt ce a dus la o dezvoltare 
minimă şi la sărăcie. Omul sărac este mult mai uşor de 
dominat, decât omul care trăieşte în mod decent. Dacă eşti 
sărac, trebuie să ai un caracter puternic şi nobil pentru a nu 
fi dominat. Astfel, s-au creat de-a lungul veacurilor familii 
întregi româneşti care au fost ca nişte pepiniere în slujba 
asupritorilor. Dacă dintre aceste familii apărea vreun 
domnitor patriot, imediat era eliminat de către membrii 
familiei lui. Că în decursul veacurilor s-au mai strecurat 
vreo câteva zeci de mari domnitori patrioţi români, aceasta 
s-a datorat atât unei conjuncturi favorabile, cât şi a 
pesonalității şi geniului acelor domnitori români. Cred că 
istoria ne-a demonstrat aceste lucruri. Sunt convins că mai 
sunt şi alte lucruri deosebite pe care nu le percepem. 

Este posibil ca forțele negative care guvernează 
România să fi învins definitiv? Nu cred în aşa ceva, dar 
singura şansă de izbândă a noastră, a celor care se bazează 
pe adevăr, ste lupta bazată pe inteligență şi credință. 
Secole de-a rândul, mentalitatea românului a fost să fie 
supus, să nu vorbească împotriva stăpânirii, deoarece era 
trădat imediat şi când nu mai putea, să se răscoale, chiar 
dacă ştia că o să-i fie şi mai rău după aceea. Mulţi 
domnitori români patrioți au fost jertfiți chiar de românii 
care-i nu-i înțelegeau, pentru că le erau mult superiori. 
După cum am mai spus-o, au fost şi cazuri când populaţia 
şi-a sprijinit conducătorii, dar a făcut-o din ură față de 
asupritori şi dintr-un oarecare instinct naţional, foarte 

puţini dintre ei înțelegând fenomenul politic al 
momentului. Nu din senin românii au creat balade şi 
cântece haiducilor (Pintea Viteazul, Iancu Jianu, Radu 
Anghel, etc), chiar şi lui Horea şi Tudor Vladimirescu, 
aceştia luptând pentru libertatea şi demnitatea lor. Românii 
i-au simţit ca fiind dintre ei şi luptând pentru ei. 

Sunt convins că multe țări au problemele noastre, 
inclusiv cele din Balcani. Atat românii, cât si balcanicii au 
avut un lider, un geniu militar care a avut curajul de a 
lupta pentru libertatea lor. Acesta a fost Mihai Viteazul. 
De atunci, nu a mai apărut nici un lider de o asemenea 
valoare. Fapte mari pentru români şi popoarele învecinate 
României au mai făcut Mircea cel Bătrân şi lancu de 
Hunedoara. Din păcate, destui români sunt maeştri în a se 
face că nu văd adevărul. Trebuie să vedem adevărul, care 
este catastrofal pentru noi, românii şi trebuie să acţionăm 
până nu este prea târziu. Trei lucruri sunt de bază pentru 
reuşită: cunoaşterea, instrucția şi lupta efectivă pentru 
românism. Întorcându-ne la acele familii trădătoare, chiar 
şi în timpul marelui domnitor A. I. Cuza, acestea au avut 
membri interesați numai de bunăstarea proprie, nu şi de 
cea națională. 

După 1881, România a început să producă valori 
de talie mondială (Henri Coandă, Nicolae Paulescu, 
Nicolae Iorga, Constantin Brâncuşi, etc.), politicieni de 
super clasă (Ionel I. C. Brătianu, Iuliu Maniu, Ferdinand I, 
etc.) care au săltat nivelul populaţiei privind mai multe 
domenii, printre care şi politica. Erau şi atunci destui 
politicieni români, slugi ale occidentului şi finanţei 
internaționale, dar totuşi exista şi bun simţ. Important era 
şi tineretul român, care după anul marilor frământări 

sociale, 1922, s-a organizat în diferite mişcări şi 
organizaţii, mai rele, mai bune şi a luptat fără frică 
împotriva politicienilor trădătorilor. Atunci politicienii mai 
aveau frică, ceea ce nu se întâmplă acum. 

Din păcate, astăzi, tineretul naționalist moderat 
aproape că nu mai există, unii tineri din partide fac 
jocurile granzilor din partide şi nu numai şi nu jocul 
național şi alți mulţi tineri de calitate au plecat peste hotare 
fiindcă în România nu puteau să trăiască după cum 
meritau. Ştim bine că politicienii de astăzi sunt în 
majoritate foşti securişti sau informatori ai securității, sunt 
cei ce au făcut poliție politică, cei ce cu brutalitate te 
aruncau în închisoare dacă vorbeai despre capitalism sau 
dacă aveai rude burgheze. În politica noastră sunt şi copiii 
foştilor comunişti care i-au băgat să muncească la canal pe 
miile de oameni valoroşi. Aceşti “ politicieni” ai noştri au 
fost învăţaţi ca tot ce era naţional, în mod curat, să fie 
distrus. Tot ce trebuia să domine era P.C.R., adică o 
singură politică fiind benefică şi anume, cea comunistă. 
Cum să facă politica națională aceşti trădători, aceşti 
securişti? Sărăcia este lucie pentru că toată bogăția 
națională a încăput pe mâinile lor, a acestor impostori care 
nu au scrupule. Au compromis aproape tot ce era naţional 
şi au creat peste noapte partide cu tentă națională, pentru 
ca nimic să nu le mai stea în cale. Populaţia nu era 
pregătită şi a căzut de nenumărate ori în capcana 
populiştilor securişti. Nu ai pur şi simplu ce să le faci 
pentru că legile îi apără. Mai sunt şi politicieni destul de 
corecți, dar puțini. 

Când este vorba de interesul lor, toți politicienii 
români din tot spectrul politic se unesc în mod 

“miraculos”. Trebuie o nouă luptă pentru a face făță 
acestor trădători perfizi care nu ne lasă să trăim după cum 
merităm, fiecare dintre noi. 


Şansele redresării româneşti 


Se punea problema la 1848 că elitele intelectuale şi 
revoluţionare române duc o politică ce depăşea cu mult 
posibilitățile de înțelegere a majorităţii românilor. 
Aceleaşi lucruri s-au întâmplat până în 1881, când politica 
a început să fie înțeleasă şi de oamenii din clasa de mijloc 
a populaţiei României. Pe politicienii de atunci, care erau 
mult mai capabili şi mai corecţi decât cei de astăzi, lumea 
nu trebuia decât să-i înțeleagă, pentru că totuşi politicienii 
români din secolul al XIX -lea şi jumătatea secolulului XX 
făceau politica naţională, nu de clan sau bandă de parveniți 
şi securişti, ca astăzi, care în majoritate aproape au 
exterminat românismul prin exterminarea muncii cinstite, 
a proprietății private, cultului marilor personalități 
interbelice, crezul în Dumnezeu, crezul în mai bine a 
românilor, ci o politică dreaptă. 

Nu ştiu cum capitaliştii le-au permis şi le permit 
acestor impostori, pe care-i cunosc bine, să conducă în 
continuare destinele acestei Națiuni, atât de încercată de-a 
lungul timpului. Eu spun că aceşti capitalişti cu civilizație 
şi calităţi certe, cu care trebuie să conlucrăm, dar care 
trădează cu zâmbetul pe buze micile ţări în funcție de 
interesul lor, nu au vrut să sprijine Națiunea Română, prin 
susținerea în mod hotărât a P.N.Ţ. şi P.N.L. şi prin 
demascarea noului P.C.R., care era F.S.N. Părerea mea 

este că România avea în 1990 resurse care puteau să o 
propulseze în câtiva ani la nivelulul țărilor care au granița 
de vest cu Germania. 

Dar România a fost lăsată de vestici printr-o altă 
trădare asemănătoare cu cea din 1943, în mâinile celor fără 
de omenie, credință, suflet, valoare şi moralitate. Aceştia 
aproape că ne-au distrus complet, iar acum aproape ca o 
masă amorfă şi ordonată ne vom integra în Uniunea 
Europeană pentru a avea o altă matriță a tradițiilor şi 
istoriei, pentru a ne pierde credința noastră milenară şi 
cultul pentru drapel şi străbuni. Acesta este adevărul. 
Repet, este utilă integrarea României în Uniunea 
Europeană, dar numai dacă nu vom fi trădaţi, cum s-a mai 
întâmplat de nenumărate ori. ”Aleşii noştri”, în număr 
mare cocliți, gelați şi burtoşi, care se lăfăie din munca 
noastră, care ne stropesc pe stradă cu mercedesul, care ne 
mai dau câte 20 de roni la pensie, la salariu câte 50 de 
roni, îşi bat joc de noi la televizor, minţindu-ne cu 
neruşinare şi forțându-ne pe mulți dintre noi să ne 
coborâm la nivelul lor. Însă majoritatea românilor spun să 
nu dea Dumnezeu să fie şi mai rău. De aceaa, mulți ne 
merităm soarta, dar nu toţi. În concluzie, aceşti impostori 
îşi permit să facă ceea ce fac. Lupta contra acestor 
trădători se poate face, dar trebuie să nu mai fim egoişti, ci 
luptători altruişti, pentru că luptăm pentru viitorul nostru. 
Redresarea se realizează prin credința nesfârşită în 
străbunii noştri şi în credinţa lor, chiar şi zamolxiană fiind, 
pentru că acea credință îi făcea pe daco - geții noştri 
nemuritori şi de temut pentru orice imperiu. 

Redresarea vine numai atunci când ne vom putea 
întoarce în timp pentru o secundă, ca mai apoi să mergem 

înainte victorioşi mii de ani. 

Toţi, dar absolut toţi străinii sub dominaţia cărora 
am fost au distrus încă de la început orice unitate politico 
— culturală românească, iar acolo unde răscoala sau 
revoluția românilor nu a mai putut fi stopată, a fost 
înfrântă şi au avut loc represiuni masive astfel încât 
românii să nu se mai răscoale, adică nici măcar dreptul 
acesta nu trebuiau să-l aibă. Duşmanii noştri ştiu că dacă 
se va naşte sau s-a născut un român care va intra pe 
frecvența geto - dacă şi după aceea va direcţiona această 
energie extraordinară asupra populației, aceasta va fi 
salvarea României. 

Repet, pe noi, românii numai înțelegerea şi 
perceperea trecutului ne va salva şi ne va redresa, dar 
trebuie să avem încredere în noi şi să dorim acest lucru. 
Noua identitate pe care vor să ne-o dea, poate chiar cinstit 
câteodată, cei din Comunitatea Europeană, fără ca noi să 
ştim cine suntem, ne va fi fatală. Parcă acum ni se pare 
imposibil cum de au fost în stare mii de români să-şi dea 
viața pentru Mica Unire din 24 Ianuarie 1859 şi mai ales 
pentru Marea Unire din 1 decembrie 1918. Au fost în stare 
să-şi dea viaţa pentru că aveau în ei sufletul străbunilor şi 
instinctul milenar pentru Unire, singura ce putea şi poate 
să ne garanteze păstrarea pământului, tradițiilor şi 
credinţei. 

N-o să mai treacă mult timp şi o să primim ordin 
ca cele patru statui cu învățații şi eroii noştri de la 
Universitate să fie mutate, poate şi statuia lui Ştefan cel 
Mare din laşi şi a lui Avram Iancu din Cluj. Sunt convins 
că primii care ar trăda ar fi o parte destul de însemnată 
dintre politicienii români. 

Fiind unul dintre cele mai vechi popoare din lume, 
poporul român a supărat marele imperii, care au făcut 
orice pentru a-i distruge legăturile cu străbunii, dar nu au 
reuşit. Nu vor reuşi nici în prezent, însă acum este 
pericolul cel mai mare deoarece comunismul şi moştenirea 
spirituală au fost foarte dăunătoare, poate chiar cele mai 
dăunătoare din istoria noastră. Au tot încercat șefii lumii, 
care de altfel sunt foarte naționaliști, să dezrădăcineze 
popoarele Europei, dar în 1918 au pierdut lupta. Marele şi 
unicul prilej a fost în 1943 — 1944, când o parte din 
Europa, cu miile ei de valori, a fost vândută brutelor 
sovietice. Tragic târg. Şefu lumii au jubilat că în sfârşit pot 
distruge nişte naţiuni, transformâdu-le în mase amorfe şi 
ordonate. 

Nu au reuşit nici atunci în totalitate, dar continuă 
să-i sprijine pe securiştii şi parveniţii trădători de la 
conducerea Ţării. Comunitatea Europeană este benefică 
pentru România numai dacă România îşi păstrează 
pământul şi tradiţiile, dar se transformă prin respectarea 
valorilor şi legilor utile de la Comunitatea Europeană. Nu 
fugim de Europa, nici pe departe, dar peste sute de ani 
dorim să-i mai respectăm pe Dromichaites, Burebista, 
Decebal, Menumorut, Mircea cel Bătrân, Ştefan cel Mare, 
Mihai Viteazul, Horea, Tudor Vladimirescu, Alexandru 
Ioan Cuza, Ferdinand I, Iuliu Maniu, etc. 

În zilele noastre nu mai există mândria de a fi 
român ca pe timpul lui Basarab I, Mircea cel Bătrân, Vlad 
Țepes, Iancu de Hunedoara, Mihai Viteazul, Alexandru 
loan Cuza, Ferdinand I. Din anul 1945, românismul 
adevărat începe să se stingă. După 1989, când s-a dat 
drumul la graniţe, au fost lăsaţi toți infractorii să plece ca 

să ponegrească numele de român. Au plecat şi oameni 
adevăraţi, în mod cert, dar cred că mai puţini decât din 
celaltă categorie. De ce cei din vest nu i-au triat? Ca după 
aceea să spună că toți românii sunt neserioşi? De ce cei 
din vest i-au sprijinit pe duşmanii lor redutabili - 
securiştii- pentru a accede la putere, când ştiau că sunt 
nişte bandiți şi că au făcut atâta rău şi vor face în 
continuare? Desconsiderarea pe care o au vesticii asupra 
noastră nu este făcută la întâmplare. Ei ştiu că suntem mult 
mai vechi decât ei şi că avem destui oameni capabili (vezi 
invențiile de la Geneva şi olimpiadele internaționale). 
Această lipsă de respect şi fuga extraordinară a celor din 
vest făță de cei din est se răzbună prin marile probleme pe 
care le au cu africanii şi cu arabil. 

Dacologia a adus prin argumente un suflu nou 
românismului, datorită faptului că vechea poveste, cum că 
suntem jumătate daci şi jumătate romani a căzut şi într-un 
fel este şi logic. Din toate izvoarele istorice rezultă în mod 
clar că după retragera aureliană din 275 e.n, marea masă 
de oameni rămasă pe teritoriul Daciei era de origine daco- 
getă. 

Daco - geții care vorbeau prisca veche din care a 
derivat latina vorbită de romani, au adoptat-o cu uşurinţă 
pe cea de-a doua, pentru că le-a fost impusă cu brutalitate 
de romani şi pentru că le era mult mai utilă în vremurile 
acelea, dar ei în fond nu şi-au trădat limba maternă. După 
părerea mea şi a unor specialişti, cea mai mare influență 
lingvistică şi biologică care a suferit-o poporul român în 
decursul secolelor a fost în jur de 15% şi a fost cea slavă. 
Populația de la sate, care reprezenta peste 60%, a rămas 
daco — getică, nemodificată de nimeni în decursul 

mileniilor. Nu din senin impostorii de comunişti au vrut să 
distrugă satele, mutându-i pe toți la blocuri. După mine, 
cum am mai spus-o, singura şansă de reuşită este 
perceperea noastră că suntem singurii urmaşi direcţi ai 
daco — geților, ceea ce reprezintă un lucru deosebit şi unic 
în lume. 

În istorie mai trebuie să te bazezi şi pe logică şi pe 
simturi pentru a descoperi ceva important, nu numai pe 
izvoarele istorice. Ne sunt tradițiile şi oamenii de onoare şi 
valoare daţi la o parte şi înlocuiți cu nonvalorile, cu 
trădătorii şi cu cosmopoliţii. Sprijinul care-l primesc aceşti 
oameni fără valoare intelectuală şi morală este masiv şi 
bine pus la punct. Asta nu înseamnă că printre aceste vip- 
uri fabricate peste noapte şi fără valoare, nu sunt şi 
adevărate vip-uri de valoare, dar puţini în comparaţie cu 
ceilalți. Cu greu poți găsi o sală de închiriat pentru muzica 
populară sau pentru expunerea portului popular şi a 
obiectelor dintr-o veche casă țărănească, cu greu mai 
găseşti în România un monument reprezentând lupta 
românilor sau a unei personalități care este nedegradat de 
timp, cu greu găseşti emisiuni de cultură autentică 
românească. 

În schimb, dacă un partid corupt face un congres 
sau un politician coclit lansează vreo carte sau vine vreo 
cântăreață sau cântăreț străin, brusc zeci de săli sunt puse 
la dispoziţie, vezi monumente somptuoase în cinstea 
maşinilor, vezi monumente cu străini care au vrut 
exterminarea românismului, vezi la televizor sute de filme 
de proastă calitate şi emisiuni de prost gust. Pentru toate 
acestea se găsesc bani din belşug, dar pentru esența 
noastră ca națiune, nu există nici un ban. Trăim momente 

foarte grele. Trecutul trebuie să ne dea energie ca să le 
învingem. Sunt convins că cei care s-au născut pe pământ 
românesc, dar care-l trădează şi asta este valabil pentru 
toate zonele lumii, chiar dacă o duc foarte bine, vor 
suporta consecințe extrem de dure, pe toate planurile. 
Trebuie ca România să izbândească! 

Redresarea va veni din perceperea gravelor 
probleme prin care trecem, din dorinţa legală de pedepsire 
a trădătorilor, din legătura directă cu trecutul, din lupta 
continuă şi din respectarea valorilor. 


Esenţa românismului 


Nu mai ştim ce înseamnă să fim români. Nu ştim 
pentru că nu ne conectăm la trecutul nostru care se întinde 
pe mii de ani. Cei mai mulți dintre români sunt corecți, dar 
trăiesc numai pentru prezent, luptându-se din păcate cu 
sărăcia, care aduce de cele mai multe ori şi indolență şi 
nepăsare. Una din posibilităţile de-a percepe trecutul 
reprezintă legătura puternică cu munţii, cu riscurile şi cu 
durităţile lor, cu conştientizarea că acolo au trăit şi luptat 
aprigii daco - geți. Energiile străbunilor noştri sunt 
concentrate, aşa cum am mai spus-o în nenumărate 
rânduri, în munţii noştri, în pădurile noastre, în izvoarele 
noastre, dar trebuie să fim în stare să le percepem. Însă 
pentru a le percepe trebuie să dorim acest lucru, nu să 
trecem indiferenți pe lângă ele. 

După părerea mea, să trăieşti numai pentru tine şi 
prezent este o lipsă de înţelegere a viitorului, esențial 
pentru o naţiune. A fi român înseamnă a fi sensibil la 

portul nostru național, care este atât de variat şi valoros. A 
fi român înseamnă că-ți pasă de drapelul tău — dorința mea 
ar fi să fie şi dragonul cu capul de lup pe drapel -, a fi 
român înseamnă să fii îngrijorat când tinerii nu sunt în 
stare să promoveze examene în limba română şi la limba 
română. A fi român înseamnă să te deranjeze, când 
minoritatea română şi aromână din alte țări este 
persecutată şi lipsită de drepturi. A fi român înseamnă a 
avea curaj să dai în vileag gravele probleme cu care se 
confruntă România. A fi român înseamnă să te mişte 
sufleteşte cântecele naționale, cum ar fi: „Noi suntem 
români”, „Treceți batalioane române, Carpaţii!”, etc. A fi 
român înseamnă să respecţi satele româneşti, care încă mai 
emit româneşte şi care, dacă ai suflet românesc şi nobil, 
observi că vorbesc despre trecutul nostru de mii de ani. A 
fi român înseamnă că trebuie să ai puterea să treci peste 
gravele probleme cu care ne confruntăm şi să fii capabil să 
vezi o continuitate a binelui din trecut, cu binele din 
prezent şi din viitor. Repet, trebuie să fii capabil să percepi 
aceste lucruri ale românismului. Trebuie să fii conştient că 
dacă percepi românismul şi mai important, îl vei promova, 
îi vei supăra pe mulți, atât străini cât şi pe românii 
trădători. Cum în trecut acei români, care au avut curajul 
să lupte pentru românism, majoritatea au fost executați, 
astăzi mai puțin ai şansa de a fi executat, dar aceasta 
există. Dacă astăzi lupţi pentru dreptate şi românism, au 
grijă vechii securişti să-ți creeze probleme la serviciu şi nu 
numai, ție şi familiei tale şi tuturor celor care te sprijină. 
Scriu aceste rânduri din proprie experiență şi mai sunt 
destui români în situația mea. Cei mai mari duşmani ai 
românilor tot românii sunt, prin diverse modalități: 

trădare, prostie, indolenţă şi nepăsare. 

După părerea mea, dacă nu vom apăra românismul 
astăzi, în viitor nu o să mai avem ce apăra. Acest 
românism despre care tot vorbesc, nu reprezintă o formă 
de ură față de tot ce nu este românesc. După părerea mea 
noi, românii trebuie să trăim în bună înţelegere cu toate 
etniile conlocuitoare, atâta timp cât aceste etnii sunt fidele 
României şi respectă tradițiile şi valorile etniei majoritare. 
În acelaşi mod şi etnia majoritară trebuie să respecte 
tradițiile şi valorile celorlalte etnii. Deci, este o problemă 
de reciprocitate. Nu trebuie să uităm că în orice ţară din 
Europa şi nu numai, etnia majoritară a dat cele mai multe 
jertfe, a dat cei mai mulți oameni de ştiinţă, etc, aşadar 
reprezintă baza pe care se clădeşte istoria acelei țări. 
Românismul înseamnă de fapt o stare sufletească, o 
înțelegere a istoriei naționale şi nu numai, un spirit de 
jertfă, o luptă continuă cu crezul sprijinit pe ideea de 
reuşită. 


Concluzii 


Mă tot gândesc dacă nu cumva acest pământ, 
foarte roditor, cu munţi şi cu ape deosebite prin măreție şi 
frumuseţe, a fost blestemat, pentru că foarte mult rău a 
existat şi există, foarte mulți oameni adevărați au fost 
executați fiindcă au luptat pentru dreptate şi pentru 
Națiunea Română. Pentru aceşti eroi am respect maxim şi 
dacă măcar o parte dintre ei erau acum printre noi, sunt 
convins că noi, românii am fi avut alt cuvânt de spus. 
Românii se vor redresa numai atunci când vor avea 

încredere în ei. Există pe pământ românesc şi mult bine, 
dar trebuie să vină persoanele providenţiale să-l folosească 
în folosul Națiunii Române. Structura genetică primită de 
la daco — geţi, după parea mea, ne-a ajutat să supravieţuim 
ca etnie, după atâtea războaie. Nu cred că o altă etnie avea 
forța să existe cum a avut-o cea română.Respect ştiinţa 
pentru progresul care-l aduce omenirii, dar există şi lucruri 
care încă nu le poate detecta, nu le poate percepe, pe care 
numai simţurile şi credința le pot percepe.Îndepărtarea 
românilor de principiile şi energiile acestui pământ 
românesc, care se face direct proporțional cu pierderea 
încrederii în propriile forțe, este o tragedie şi, în acelaşi 
timp, o trădare fără limite a tot ce a fost eroic şi plin de 
jetfă, a tot ce a însemnat geniul popular, a tot ce a făcut 
natura pentru ca noi să rezistăm şi să clădim pe aceste 
pământuri nobile. 

Cel ce-şi trădează pământul, 
Să-l răstoarne-odată vântul, 
Să n-aibă parte de noroc, 

Şi iarna, de foc. 


Cel ce-şi trădează străbunii, 
Să n-aibă dreptul la nume, 
La un nume românesc, 

Cu răsunet brâncovenesc. 


O, străbune, fii cu noi, 

Şi scoate-ne din noroi 

Şi din umbra cea de taină, 
În care satana-ndeamnă. 


O, străbune, nu uita, 
Nu avem mândria ta, 
Nu mai avem spirit de jertfă, 
Pentru a noastră țară demnă. 


Vino repede la noi 

Şi ne-arată drumuri noi, 
Drumuri pline de lumină, 
Ca viitorul să vină. 

Cei ce astăzi luptă singuri, 
Mâine au succes desigur, 


Fără spirit de victorie, 
Nu meritaţi să intraţi în istorie. 

